en handdanich zijnde Also dat de vors wilen claes de volde
int selve genechte van live ter doet bracht waert desen clase
aldus van live ter boet bracht zijnde heeft hem de vors arnt
mette doetsleghen voervluchtich en principael gemaect gemerct
en na dien dat hi met hen op der kerken gegaen is te wete van
der eend kerke tot op dande als voervluchtich vande vors doetslage
Seggende tot al dese de vors jan de volde dat de vors arnt
smeeds hem geloeft heeft den vierde man te zijn vande vors
doetslage en mette selve mesdadige vande selve doetslage te geliken
last te staen En dat dese punte al wae waen dat boet de
vors jan de volde te thoene en mette minste En seyde voert
de selve jan de volde So wae hi dese punte gethoene conste
dat dan de vors arnt smeeds de vors sine vad betere soude
doch woude hi in vorlaefnisse d ziele vande vors sine vader
de live weygher zijn met de selve arnt soude hem d af ter
betnissen doen ene wech in cyps ene wech tsent jacobs ene
wech te romen ene wech te ruchemadouwe en vcregen
tgebet van iii cloesten of alsulke betnisse als hem de
scepen wisen soude Oec boet ond den anden de vors jan
de volde te thoene dat hi des vors wilen claes wettich
sone was Op dwelc hem de vors arnt smeeds vantwde
met sine geleverde voirspreke seggende dat hem de aensprake
vors gheen ontstade doen en soude yerst en dat bi desen
redene yerst want de vors jan de volde nummeer gethoene
en soude connen tgheen des hi hem vmeten hadde Seggende
voert dat hi inden vors genechte nye strijdechtich en was
noch dat hi met gheerde vanden peyne die de vors clase
pncipalic va live ter doet bracht nye gedroncken en hadde
noch nye en kndde noch sijns wetens op die tijt nye
gesien en hadde en daer voe boet hi sinen eet Seyde
oec voert dat hi biden vors genechte in eend roeden
na niet en qua en dat de vors wilen claes hem den
yersten oploop dede en op sijn berst inden danze spranc